Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nélkül több cég által közösen szervezett nyereményjáték meghirdetése az 1990. évi LXXXVI. törvény (Vtv.) alapján is
Paragraph Index: 948

1997. január 1-ig — a Központi Nyilvántartó és Választási Hivatalnál végzett adategyeztetést követően — nem kapták meg a törvényben előírt tartalmú értesítést adataik kezeléséről. — Felszólítom a Royal Ambassador Kft.-t, hogy személyesadat-kezelését jelentse be az Adatvédelmi Nyilvántartásba. Budapest, 1998. május 7. Dr. Majtényi László (398/A/1997) * * * Vezető köztisztviselők körében elrendelt „irányított személyiségvizsgálattal” kapcsolatban lefolytatott adatvédelmi biztosi vizsgálat eredményeit összegző a j á n l á s I. Az Adó- és Pénzügyi Ellenőrzési Hivatal (APEH) egy, a tervezett vizsgálatban személyesen érintett köztisztviselője az Adatvédelmi Biztos Irodájához benyújtott panaszában kifogásolta, hogy az APEH elnöke, dr. Kékesi László írásban elrendelte az adóhatóság vezető köztisztviselői „irányított személyiségvizsgálatának” elvégzését egy személyzeti tanácsadó cég közreműködésével. A panaszos megfogalmazása szerint: „A személyiségvizsgálattal nyerhető információk felhasználása irányítási, munkaszervezési célokra súlyosan sérti az APEH köztisztviselőinek személyiségi jogait, miután köztisztviselői jogviszonyukba nem személyiségük teljességével, hanem annak a szaktudásuk köré szervezett és a hivatal számára szükséges készségeivel és adottságaival léptek. Ez jogviszonyuk alapja.” A vizsgálat során megkerestük az APEH elnökét és az ügyben érintett tanácsadó céget. Dr. Kékesi László APEH-elnök a megkeresésre küldött levelében a vizsgálat céljaként a „humánkapacitás feltérképezését” jelölte meg, de hozzátette, hogy „a felmérés nem kérdőjelezi (nem kérdőjelezheti) meg az érintettek szakmai/munkajogi alkalmasságát”. Az 1998. január 30-án kelt levéllel kapcsolatban, melyben az érintetteket először tájékoztatták a vizsgálatról, dr. Kékesi László megjegyezte, hogy „azt a főosztály az előkészítés jelen szakaszában kellő megalapozottság, egyeztetés és az én engedélyem nélkül küldte ki”. Az ügy nyilvánosságra kerülése nyomán egyébként az APEH a vizsgálatot néhány hónappal — 1998 első félévének végéig — elhalasztotta. Az APEH elnöke fontosnak tartotta kiemelni a következőket: A tervezett felmérés célja, hogy pontos képet nyerjenek a vezetői állomány képességeiről és meghatározzák a fejlesztési irányokat és célokat. A felmérés kiterjed a teljes vezetői állományra (hivatal vezetése, hivatali főosztályvezetők, főosztályvezető-helyettesek, osztályvezetők, megyei igazgatók és személyi titkárok) — összesen mintegy 120 főre. A felmérésben való részvétel nem kötelező, a részvétellel kapcsolatos döntése miatt senkit hátrány nem érhet. A felmérés úgynevezett irányított készség- és képességvizsgálattal történik, ami kifejezetten meghatározott tulajdonságok felderítésére irányul. Külső cég megbízása azért indokolt, mert a közigazgatáson belül ilyen felméréseket végző intézmény nem működik, másrészt így biztosított az objektivitás. Adatvédelmi garanciát jelent az önkéntesség és a részleges anonimitás, mert az eredmények személyhez történő társítását, vagyis az adatok összekapcsolását kizárólag az APEH elnöke végezheti el. A felmérés egyénenkénti eredményéhez csak az APEH elnöke és az érintett személy férhet hozzá, azt csak a célnak megfelelően lehet felhasználni. Amennyiben az érintett az értékelés eredményét kifogásolja, a vizsgálat megismételhető. Dr. Kékesi László hangsúlyozta, hogy a felmérés tényének a sajtóhoz való „kiszivárogtatásával” kapcsolatos belső vizsgálatot nem indította meg, az ügyben titkosításra nem került sor. Az átvilágítást lebonyolító céggel dr. Kékesi László tájékoztatása szerint a megállapodás megkötésére még nem került sor, így — mint írja — „a megállapodás részleteit ismertetni nem áll módomban”. A vizsgálat kitért arra a körülményre is, hogy a tanácsadó cégek személyiségfelmérő tesztjeinek értékelésénél sor kerül-e szakpszichológus igénybevételére. Az országos tisztifőorvos és az érintett tanácsadó cég egybehangzó állítása szerint a tesztek összeállítását és értékelését általános pszichológus végzi, így az irányadó jogszabályban előírt részletes nyilvántartási kötelezettség őket nem terheli. A tanácsadó cég vezetője levelében azt a tájékoztatást adta, hogy a képességvizsgálat eredményeit személyre szóló egyéni értékelő füzetben részletesen elemzik és minősítik, valamint a vizsgált személyzeti állományról átfogó elemzést készítenek. Megnevezik a vezetésre alkalmas személyeket, tehetségbankot állítanak fel, felderítik a tehetséges, de még képzésre szoruló munkatársakat. A jelölteket a kapott eredmények alap- 1999/79/II. szám ján minősítik, a képességek értékszámait oszlopdiagramban is megjelenítik. Az átvilágítást képességvizsgálati teszt, intelligenciateszt, grafológiai kontrollvizsgálat, célzott interjú, egyéb személyes információk felhasználásával végzik. A tesztkiértékelő lapokat nem adják oda a megbízónak, hanem csak az eredmények alapján készített szakvéleményt, mely kifejezetten a vizsgálati célul kitűzött képességkimutatást szolgálja. Az ügyvezető igazgató mellékletként csatolt egy kitöltetlen, a munkáltatónál maradó munkavállalói nyilatkozat-mintát a vizsgálat elkészítésének és az eredmény munkáltatóhoz való továbbításának engedélyezéséről, valamint a vizsgált személlyel készítendő interjú és az APEH-hel való megállapodás tervezetének szövegét. II. Az ügy adatvédelmi szempontból legfontosabb vizsgálandó kérdése a megbízó, vagyis az APEH eljárásának jogszerűsége.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes